wickkiey/tamil-wikipedia-chunked huggingface dataset:
# வங்காளதேச படைத்துறையின் ஏந்தனங்கள் பட்டியல்

## தகரிகள்

| MBT-2000 | முதன்மை அடிபாட்டு தகரி | 44 |  |
| --- | --- | --- | --- |
| வகை 59 G (BD) இடுர்யோய் | நடுத்தர தகரி | 174 | 174 வகை 59 தகரிகள் வகை 59 G (BD) இடுர்யோயயாக மேம்படுத்தப்பட்டன. |
| வகை 69-IIG | நடுத்தர தகரி | 58 | 58–20 வகை தகரிகள் 2010–2013 ஆம் ஆண்டில் சீனாவிலிருந்து கிட்களுடன் வகை 69-IIG ஆக மேம்படுத்தப்பட்டன. |
| VT -5 | இலகு தகரி | 44 வேண்டப்பட்டடுள்ளது. | } |
# வங்காளதேச படைத்துறையின் ஏந்தனங்கள் பட்டியல்

## கவச ஊர்திகள்

| BTR -80 | கவச ஆளணி காவி | \ | 330-647 (ஆதாரங்கள் மாறுபடும்) | ஐ.நா அமைதிகாக்கும் நடவடிக்கைகளில் வங்காளதேசத்தால் பயன்படுத்தப்படுகிறது. |
| --- | --- | --- | --- | --- |
| ஓட்டோகர் கோப்ரா 2 | கண்ணிவெடி-எதிர்ப்பு, பதிதாக்கு காப்பாற்றப்பட்டது | 67 |  |  |
| ஒட்டோகர் கோப்ரா | இலகு கவச ஊர்தி | 44 |  |  |
| BOV M11 | கவச வேவூர்தி | 8 |  |  |
| MT-LB | கவச ஆளணி காவி | 134 |  |  |
| வகை 85 | கவச அடிபாட்டு ஊர்தி(Armoured fighting vehicle) | 50 |  |  |
| RN -94 | கவச நோயாளர் காவு வண்டி | 9 | 2005 இல் வழங்கப்பட்டது. | } |
| மரக்காடு | சமருடை சீருடை | 1990 களில் தோன்றிய, ஒளிமய-வண்ணப் படுத்தப்பட்ட அடவி-பாணி(Jungle style) பாங்கங்கள் வங்காளதேச படைகளுடன் பயன்பாட்டுக்கு வந்தது. அமெரிக்க வடிவமைப்பைப் போலவே இருந்தாலும், வடிவங்கள் வெவ்வேறு கீறல்களின் அடிப்படையில் தோன்றுகின்றன. பழைய பதிப்புகளிலிருந்து வண்ணங்கள் சற்று மாறியிருந்தாலும், இந்த வடிவமைப்பு இன்றும் பயன்பாட்டில் உள்ளது. |
| --- | --- | --- |
# சுரேஷ் சக்கரவர்த்தி

**கே. ஜே. சக்ரவர்த்தி** என்று அழைக்கப்படும் சுரேஷ் சக்ரவர்த்தி ஒரு இந்திய இயக்குநர், திரைக்கதை எழுத்தாளர், தொலைக்காட்சி தொகுப்பாளர் மற்றும் உணவக உரிமையாளர் ஆவார். பிக் பாஸ் தமிழ் என்ற ரியாலிட்டி ஷோவின் நான்காவது பகுதியில் பங்கேற்றதன் மூலம் நன்கு அறியப்பட்டார். இவர், சாக்ஸ் கிச்சன் என்ற யூடியூப் சேனலையும் இயக்குகிறார்.
# சுரேஷ் சக்கரவர்த்தி

## வாழ்க்கை

அவர் 9 வயதில் தனது தந்தையையும், 20 வயதில் தனது தாயையும் இழந்தார். சென்னை செயின்ட் பேடேஸ் ஆங்கிலோ இந்தியன் மேல்நிலைப்பள்ளியில் பள்ளி படிப்பை முடித்தார். பின்னர் சென்னை பல்கலைக்கழகத்தில் உயர் படிப்பைத் தொடர்ந்தார். பட்டப்படிப்பு முடிந்தவுடன் ஏ. வி. எம் ஸ்டுடியோவில் கட்டுப்பாட்டாளராக நியமனம் செய்யப்பட்டர். நடிகை அமலா அக்கினேனி மற்றும் நடிகர் கார்த்திக் ஆகியோருக்கு இவர் மேலாளராகவும் பணியாற்றினார். பின் இவர் சன் தொலைக்காட்சியின் மூத்த மேலாளராகப் பணி நியமனம் செய்யப்படார். அவரது மகனுக்கு புற்றுநோய் இருப்பது கண்டறியப்பட்டவுடன் தொழிலில் இருந்து ஓய்வு எடுத்துக்கொண்டு குடும்பத்துடன் ஆஸ்திரேலியா சென்றார்.. பின்பு 17 ஆண்டுகளுக்குப் பிறகு இவர் மீண்டும் தனது மனைவியுடன் சென்னையில் குடியேறினார்.
# சுரேஷ் சக்கரவர்த்தி

## சினிமா

சுரேஷ் 1989 ஆம் ஆண்டில் தெலுங்கு திரைப்படமான பிரேமா திரைப்படத்தில் அறிமுகமானார். இவரது தமிழ் அறிமுகம் 1991 இல் அழகனில் இருந்தது. சிவா உள்ளிட்ட தெலுங்கு திரைப்படங்களுக்கு இவர் உரையாடல் எழுதினார். பெப்சி உங்கள் சாய்ஸ் உட்பட பல வெற்றி நிகழ்ச்சிகளையும் சன் தொலைக்காட்சியில் இயக்கினார். அவர் எனக்குள் ஒருத்தி என்னும் சீரியலில் ஒரு பெண் பாத்திரத்தில் நடித்தார். ஆஸ்திரேலியாவுக்குச் சென்றபின், கமல்ஹாசனால் நள தமயந்தி திரைப்படத்தின் படப்பிடிப்பு இடத்தை அமைக்குமாறு கேட்டுக் கொள்ளப்பட்டார்.
# சுரேஷ் சக்கரவர்த்தி

## திரைப்படவியல்

### தமிழ்

• சாந்தி முகூர்த்தம் (1984)  
• நாம் இருவர் (1985)  
• மைதிலி என்னை காதலி (1986)  
• பேசும் படம் (1987)  
• சிவா (தெலுங்கு திரைப்படத்தின் டப்பிங் பதிப்பிற்கான 1989 உரையாடல் எழுத்தாளர்)  
• அழகன் (1991)  
• வண்ண வண்ண பூக்கள் (1992)  
• மறுபடியும் (1993)  
• என் இனிய பொன் நிலவே (2001)  
• நள தமயந்தி (2003)
# சுரேஷ் சக்கரவர்த்தி

## திரைப்படவியல்

### தமிழில் வரவிருக்கும் திரைப்படங்கள்

• துப்பறிவாளன் 2
# சுரேஷ் சக்கரவர்த்தி

## திரைப்படவியல்

### தெலுங்கு

• நாகு (1984)  
• பிரேமா (1989)  
• சிவா (1991 இயக்குநர் ராம் கோபால் வர்மாவின் உதவி)
# சுரேஷ் சக்கரவர்த்தி

## தொலைக்காட்சி

**<big>இயக்கிய தொலைக்காட்சி நிகழ்ச்சிகள்</big>**  
• நீங்கள் கேட்ட பாடல்கள்  
• நம்ம நேரம்  
•போட்டா போட்டி  
• ஜோடி பொருத்தம்  
• சப்தஸ்வரங்கள்  
• வணக்கம் தமிழகம்  
• பெப்சி உங்கல் சாய்ஸ்  
• மீண்டும் மீண்டும் சிரிப்பு  
• மிட்நைட் மசாலா  
• பாட்டுக்கு பாட்டு  
• எனக்குள் ஒருத்தி  
• சின்னா பாப்பா பெரிய பாப்பா  
• டிக் டிக் டிக்  
• சித்தி 2  
• தரி
# சுரேஷ் சக்கரவர்த்தி

## நாடகம்:

த்ரில்லர் ***மர்மதேசம் "சொர்ண ரேகை"*** இல் **"பாஸ்கர் தாஸ்"** கைரேகை ஜோதிடராக நடித்தார்.
# நேபாள மக்கள்தொகையியல்

இன குழந்தைகள்]]  
2011-ஆம் ஆண்டின் நேபாள மக்கள் தொகை கணக்கெடுப்பின் படி, நேபாளத்தின் மக்கள்தொகை 2,64,94,504 (2 கோடியே, 64 இலட்சத்து, 94 ஆயிரத்து 504) என கணக்கிடப்பட்டது. கடந்த 21.6 ஆண்டுகளில் மக்கள்தொகை வளர்ச்சி விகிதம் 1.35% மட்டுமே உயர்ந்துள்ளது. 2016-இல் பெண்களின் சராசரி வயது 25 ஆகவும், ஆண்களின் சராசரி வயது 22 ஆண்டுகளாகவும் இருந்தது.நேபாள மக்கள்தொகையில் 4.4% மட்டுமே 65 வயதினர்க்கு மேற்பட்டவர்களாக இருப்பதாக மதிப்பிடப்பட்டுள்ளது. 65 வயதிற்கு மேற்பட்டவர்களில் பெண்கள் 6,81,252 மற்றும் ஆண்கள் 5,97,628 ஆகவுள்ளனர். 15 முதல் 64 வயதிற்குட்டவர்கள் மக்கள்தொகையில் 61% ஆக உள்ளனர் மற்றும் 14 வயதிற்குட்பட்டவர்கள் 34.6% ஆகவுள்ளனர். 2011-ஆம் ஆண்டின் கணக்குப்ப்படி, சராசரி சிசு பிறப்பு விகிதம் 1,000 நபர்களுக்கு 22.17 வீதமும், சராசரி சிசு இறப்பு வீதம் 46 ஆக உள்ளது. 2006-இல் சிசு மரணம் 1000 குழந்தைகளுக்கு 48 வீதமாக இருந்தது. கிராமப்புறங்களில் மகப்பேறு மருத்துவ வசதிகள் குறைவாக இருப்பதால், சிசு இறப்பு வீதம், நகரப்பகுதிகளை காட்டிலும், கிராமப்பகுதிகளில் கூடுதலாக உள்ளது. பெண்களில் ஆயுள் எதிர்பார்ப்பு 67.44 வயதாகவும், ஆண்களின் ஆயுள் எதிர்பார்ப்பு 64.94 வயதாகவும் உள்ளது. இறப்பு வீதம் ஒரு இலட்சம் பேரில் 681 ஆகவுள்ளது. நிகர இடப்பெயர்வு வீதம் ஒரு இலட்சம் பேரில் 61 ஆகவுள்ளது. 2011-ஆம் ஆண்டின் நேபாள மக்கள் தொகை கணக்கெடுப்பின் படி சராசரி எழுத்தறிவு வீதம் 65.9% ஆக உள்ளது.
# நேபாள மக்கள்தொகையியல்

## மக்கள்தொகை வளர்ச்சி

சூன் 2001-ஆம் ஆண்டின் மக்கள்தொகை கணக்கெடுப்பின் படி, நேபாளத்தின் மக்கள்தொகை 23 மில்லியன் ஆக இருந்தது.1991-ஆம் ஆண்டிலிருந்து மக்கள்தொகை வளர்ச்சி 2.3% (5 மில்லியன்) உயர்ந்துள்ளது.  
| வயதினர் | ஆண் | பெண் | மொத்தம் | % |
| --- | --- | --- | --- | --- |
| மொத்தம் | 12 849 041 | 13 645 463 | 26 494 504 | 100 |
| 0-4 | 1 314 957 | 1 253 006 | 2 567 963 | 9.69 |
| 5-9 | 1 635 176 | 1 569 683 | 3 204 859 | 12.10 |
| 10-14 | 1 764 630 | 1 710 794 | 3 475 424 | 13.12 |
| 15-19 | 1 443 191 | 1 488 789 | 2 931 980 | 11.07 |
| 20-24 | 1 043 981 | 1 314 090 | 2 358 071 | 8.90 |
| 25-29 | 917 243 | 1 162 111 | 2 079 354 | 7.85 |
| 30-34 | 770 577 | 964 728 | 1 735 305 | 6.55 |
| 35-39 | 740 200 | 864 119 | 1 604 319 | 6.06 |
| 40-44 | 660 290 | 725 831 | 1 386 121 | 5.23 |
| 45-49 | 575 101 | 597 858 | 1 172 959 | 4.43 |
| 50-54 | 505 864 | 499 612 | 1 005 476 | 3.80 |
| 55-59 | 412 892 | 405 371 | 818 263 | 3.09 |
| 60-64 | 368 451 | 388 376 | 756 827 | 2.86 |
| 65-69 | 277 782 | 276 667 | 554 449 | 2.09 |
| 70-74 | 199 610 | 195 543 | 395 153 | 1.49 |
| 75-79 | 117 358 | 117 777 | 235 135 | 0.89 |
| 80-84 | 62 787 | 65 990 | 128 777 | 0.49 |
| 85-89 | 25 810 | 26 716 | 52 526 | 0.20 |
| 90-94 | 8 940 | 11 395 | 20 335 | 0.08 |
| 95+ | 4 201 | 7 007 | 11 208 | 0.04 |
| வயதினர் | ஆண் | பெண் | மொத்தம் | % |
| --- | --- | --- | --- | --- |
| 0-14 | 4 714 763 | 4 533 483 | 9 248 246 | 34.91 |
| 15-64 | 7 437 790 | 8 410 885 | 15 848 675 | 59.82 |
| 65+ | 696 488 | 701 095 | 1 397 583 | 5.27 |
# நேபாள மக்கள்தொகையியல்

## மக்கள்தொகை வளர்ச்சி

### ஆயுள் எதிர்பார்ப்பு

| 1950–1955 | 34.0 | 1985–1990 | 52.1 |
| --- | --- | --- | --- |
| 1955–1960 | 34.6 | 1990–1995 | 56.4 |
| 1960–1965 | 36.2 | 1995–2000 | 60.5 |
| 1965–1970 | 39.1 | 2000–2005 | 64.0 |
| 1970–1975 | 42.0 | 2005–2010 | 66.7 |
| 1975–1980 | 44.9 | 2010–2015 | 68.9 |
| 1980–1985 | 48.3 | } |  |
ஆதாரம்: *UN World Population Prospects*
# நேபாள மக்கள்தொகையியல்

## மக்கள் தொகை புள்ளி விவரம்

பையன்]]
| சத்திரிய (கஸ்) | 4,398,053 | 16.6% |  |
| --- | --- | --- | --- |
| பிராமணர் கஸ் மக்கள் | 3,226,903 | 12.2% |  |
| மகர் | 1,877,733 | 7.3% |  |
| தாரு | 1,737,470 | 6.6% |  |
| நேவார் மக்கள் | 1,539,830 | 5.9% |  |
| தமாங் மக்கள் | 1,321,933 | 5% |  |
| சன்யாசி மக்கள் | 1,287,633 | 4.8% |  |
| காமி மக்கள் (கஸ்) | 1,258,554 | 4.7% |  |
| இசுலாமியர் | 1,164,255 | 4.4% |  |
| யாதவர்கள் | 1,054,458 | 4.0% |  |
| ராய் மக்கள் | 620,004 | 2.3% |  |
| குரூங் மக்கள் | 522,641 | 1.9% |  |
| செர்ப்பா | 472,862 | 1.8% |  |
| தாக்கூரி மக்கள் | 425,623 | 1.6% |  |
| லிம்பு மக்கள் | 387,300 | 1.4% |  |
| சிர்கி மக்கள் | 374,816 | 1.41% |  |
| தேலி மக்கள் | 369,688 | 1.4% |  |
| சாமர் (தலித்) | 335,893 | 1.3% |  |
| குஷ்வாஹா | 306,393 | 1.1% |  |
| முசாகர் | 234,490 | 0.88% |  |
| குர்மி மக்கள் | 231,129 | 0.87% |  |
| தானுக் | 219,808 | 0.82% |  |
| துசாத்/பசவன் | 208,910 | 0.79% |  |
| தமாலி/தோலி | 112,946 | 0.42% |  |
| சுனுவார் மக்கள் | 100,000 | 0.38% |  |
| குமால் மக்கள் | 121,196 | 0.46% |  |
| பிறர் (100-க்கும் மேற்பட்ட சாதிகள்/இனக்குழுக்கள்) | 4,229,290 | 15.96% | } |
# நேபாள மக்கள்தொகையியல்

## கரு வளர்ச்சி மற்றும் குழந்தை பிறப்பு புள்ளிவிவரம்

நேபாளத்தின் மொத்த கருவள வீதம் மற்றும் பிறப்பு வீதம்::  
| ஆண்டு | பிறப்பு வீதம் (மொத்தம்) | கருவள வீதம் (மொத்தம்) | பிறப்பு வீதம் (நகர்புறம்) | கருவள வீதம் (நகர்புறம்) | பிறப்பு வீதம் (கிராமப்புறம்) | கருவள வீதம் (கிராமப்புறம்) |  |
| --- | --- | --- | --- | --- | --- | --- | --- |
| 1996 | 37 | 4.64 (2,9) | 27 | 2.85 (1,9) | 38 | 4.83 (3,1) |  |
| 2001 | 33.5 | 4.1 (2,5) | 20.6 | 2.1 (1,4) | 34.9 | 4.4 (2,6) |  |
| 2006 | 28.4 | 3.1 (2,0) | 21.9 | 2.1 (1,4) | 29.5 | 3.3 (2,1) |  |
| 2011 | 24.3 | 2.6 (1,8) | 16.6 | 1.6 (1,2) | 25.5 | 2.8 (1,8) |  |
| 2016 | 22.4 | 2.3 (1.7) | 19.9 | 2.0 (1.5) | 26.3 | 2.9 (2.1) | } |  
2011-ஆம் ஆண்டின் நேபாள மக்கள்தொகை கணக்கெடுப்பு மற்றும் மக்கள் நலம் புள்ளிவிவரப்படி கீழ்கண்ட புள்ளி விவரங்கள் காட்டுகிறது.  
**குழந்தை பிறப்பின் போது சராசரி இடைவேளை (மாதங்கள்)**
:மொத்தம்: 36.2
:கிராமப்புறம்: 35.9
:நகர்புறம்: 40.3 (2011)  
**முதல் குழந்தை பிறப்பின் போது சராசரி வயது**
:சராசரி: 20.1 (2011)  
**கருவள வீதம் - முன்னரும் தற்போதும்**
:மொத்த கருவள வீதம் : 4.6 குழந்தை பிறப்பு/பெண்கள் (1996)
:மொத்த கருவள வீதம்: 4.1 குழந்தை பிறப்பு/பெண்கள் (2001)
:மொத்த கருவள வீதம்: 3.1 குழந்தை பிறப்பு/பெண்கள் (2006)  
:மொத்த கருவள வீதம்Total fertility rate: 2.6 குழந்தை பிறப்பு/பெண்கள்
:கிராமப்புற கருவள வீதம்: 2.8 குழந்தை பிறப்பு/பெண்கள்
:நகர்ப்புற கருவள வீதம்: 1.6 குழந்தை பிறப்பு/பெண்கள் (2011)  
**ஒரு குடும்பம் வீதம் குழந்தைகளின் எண்ணிக்கை**
:ஒட்டு மொத்தமாக (பெண்/ஆண்): 2.1 / 2.3
:தற்போது மணமானவர்கள் (பெண்/ஆண்): 2.2 / 2.3
:நகர்புறம் (பெண்/ஆண்): 1.9 / 2.0
:கிராமப்புறம் (பெண்/ஆண்): 2.2 / 2.3 (2011)  
**பாலினம் மற்றும் வயது வாரியாக குடும்ப அளவு**
:2011-இல் பாலினம் மற்றும் வயது வாரியாக குடும்ப அளவு  
| வயது | பெண்கள் | ஆண்கள் |  |
| --- | --- | --- | --- |
| 15-19 | 1.9 | 2.2 |  |
| 20-24 | 1.9 | 2.1 |  |
| 25-29 | 2.1 | 2.1 |  |
| 30-34 | 2.2 | 2.3 |  |
| 35-39 | 2.3 | 2.4 |  |
| 40-44 | 2.5 | 2.4 |  |
| 45-49 | 2.6 | 2.6 | } |
# நேபாள மக்கள்தொகையியல்

## மொழிகள்

நேபாளத்தில் அதிகம் பேசப்படும் மூன்று வகையான மொழிக் குடும்பங்கள் உள்ளது. அவைகள்:இந்திய-ஆரிய மொழிகள், திபெத்திய-பர்மிய மொழிகள் மற்றும் வட்டார பழங்குடி மொழிகள் ஆகும். 2001-ஆம் ஆண்டின் மக்கள் தொகை கணக்கெடுப்பில் நேபாளத்தில் 92 மொழிகள் குறிப்படாதவைகள் பட்டியலில் இருந்தது. 2011-ஆம் ஆண்டின் மக்கள் தொகை கணக்கெடுப்பின் படி, நேபாளத்தில் பெரும்பாலான மக்களால் பேசப்படும் நேபாள மொழி ஆட்சி மொழியாகவும், அலுவல் மொழியாகவும் உள்ளது.  
2015 நேபாள அரசியலமைப்பு சட்டத்தின் கீழ் நேபாளம் மதச்சார்ப்பற்ற நாடாக அறிவிக்கப்பட்டது. முன்னர் நேபாளம் இந்து சமய நாடாக விளங்கியது.
# நேபாள மக்கள்தொகையியல்

## நேபாள இனக்குழுக்கள் மற்றும் வட்டார மக்கள்

மனித வள குறியீட்டில் மாதேசி மக்கள் நேபாளத்தில் முதலிடத்தில் உள்ளனர். பாலின சமத்துவத்தில் நேவார் இனப் பெண்கள் கல்வியிலும், அரசியல், பொருளாதாரம் மற்றும் சமூகத்தில் மற்ற இனக்குழுக்களை விட அதிகம் முன்னேறியுள்ளனர். நேவார் பெண்களை ஒப்பிடும் போது, பிராமண மற்றும் சத்திரியப் பெண்களின் நிலை குறைவாகவே உள்ளது.
# நேபாள மக்கள்தொகையியல்

## வெளிநாடுகளில் நேபாள மக்கள்

நேபாளம் தவிர்த்து நேபாளி மக்களில் கூர்க்கா இன மக்கள் அதிகமாக இந்தியா, ஐக்கிய இராச்சியம், வளைகுடா நாடுகள், மலேசியா, ஆங்காங்கு, சிங்கப்பூர் போன்ற நாடுகளின் இராணுவம் மற்றும் காவல் துறையில் நூறு ஆண்டுகளுக்கு மேல் பணிபுரிகின்றனர். இந்தியாவிலும், ஐக்கிய இராச்சியத்திலும், நேபாள கூர்க்கா மக்களை கொண்ட கூர்க்கா ரெஜிமெண்ட் படைப்பரிவு உள்ளது.
காவல் துறையில் பணிபுரியம் நேபாள கூர்க்கா காவலர்]]  
2001-ஆம் கணக்கெடுப்பின் படி, ஐக்கிய இராச்சியத்தில் 6,000 கூர்க்கா மக்கள் வாழ்ந்து வந்தனர். தற்போதைய கணக்கெடுப்பின் படி, ஐக்கிய இராச்சியத்தில் 51,000 நேபாளிகள் வாழ்ந்து வருகின்றனர்.
# நேபாள மக்கள்தொகையியல்

## வெளிநாடுகளில் நேபாள மக்கள்

### வெளிநாடு வாழ் நேபாளிகள்

2000-ஆம் ஆண்டு முதல் இந்தியா தவிர்தது மத்திய கிழக்கு நாடுகள், சவுதி அரேபியா மற்றும் மலேசியா போன்ற நாடுகளில் புலம் பெயர்ந்து வாழும் நேபாளிகள் கடும் இன்னலுக்கு உள்ளாகி வருகின்றனர்.  
**வெளிநாட்டு வாழ் நேபாளிகள்**  
| மக்கள் தொகை |  |  |
| --- | --- | --- |
| சவுதி அரேபியா | 250,000 |  |
| மலேசியா | 6,175 |  |
| கத்தார் | 200,000 |  |
| ஜப்பான் | 80,038 |  |
| ஐக்கிய அரபு அமீரகம் | 400,000 |  |
| ஐக்கிய இராச்சியம் | 30,000 |  |
| சீனா | 21,000 |  |
| போர்த்துக்கல் | 50,000 |  |
| ஆங்காங்கு | 16,000 |  |
| தென் கொரியா | 22,015 |  |
| கனடா | 15,000 |  |
| சிங்கப்பூர் | 4000 |  |
| **இந்தியா தவிர்த்து பிற வெளிநாடு வாழ் நேபாளிகள்** | ~1,616,709 | } |
# நேபாள மக்கள்தொகையியல்

## வெளிநாடுகளில் நேபாள மக்கள்

### இந்தியாவில் நேபாளிகள்

இந்தியாவின் மேற்கு வங்காள மாநிலத்தின் வடக்கே அமைந்த டார்ஜிலிங் மாவட்டம் மற்றும் காளிம்பெங் மாவட்டங்களில் நேபாள கூர்க்கா மக்கள் அதிகம் வாழும் பகுதிகளைக் கொண்டு கூர்க்காலாந்து பிரதேச நிர்வாகம் அமைக்கப்பட்டது. மேலும் நேபாள நாட்டு கூர்க்கா இன மக்கள் கொண்ட கூர்க்கா ரெஜிமெண்ட மற்றும் கூர்க்கா துப்பாக்கிப் படைகள் இந்தியாவில் 100 ஆண்டுகளுக்கும் மேலாக நிர்வகிக்கப்படுகிறது.
# நேபாள மக்கள்தொகையியல்

## வெளிநாடுகளில் நேபாள மக்கள்

### ஐக்கிய இராச்சியத்தில்

மே 2009 முதல் பிரித்தானியப் பேரரசின் இராணுவத்தில் குறைந்தது நான்கு ஆண்டுகள் பணிபுரிந்த கூர்க்கா படைவீரர்கள் மற்றும் அவர்தம் குடும்பத்தினர் ஐக்கிய ராச்சியத்தில் குடியேற அனுமதிக்கப்பட்டது.
# நேபாள மக்கள்தொகையியல்

## நேபாளத்தில் வாழும் வெளிநாட்டவர் மக்கள்தொகை

உள்ள நேபாள கூர்க்கா படைவீரரின் நினைவுச் சின்னம்]]
2001-ஆம் ஆண்டின் மக்கள் தொகை கணக்கெடுப்பின் படி, நேபாளத்தில் பிறந்த வெளிநாட்டவர்களின் குழந்தைகள் 1,16,571 ஆக இருந்தது. வெளிநாட்டு குழந்தைகளில் 90% இந்திய நாட்டவர்களின் குழந்தைகளாக இருந்தனர். மீதம் 10% குழந்தைகள் பூட்டான், பாகிஸ்தான் மற்றும் சீன நாட்டவர்களின் குழந்தைகள் ஆவார்.
# நேபாள மக்கள்தொகையியல்

## இதனையும் காண்க

- 1991 நேபாள மக்கட்தொகை கணக்கெடுப்பு
- 2001 நேபாள மக்கட்தொகை கணக்கெடுப்பு
- நேபாள மக்கள் தொகை கணக்கெடுப்பு, 2011
- நேபாள காலக் கோடுகள்
- நேபாளத்தின் வரலாறு
# சுயாதீனத் திரைப்படம்

**சுயாதீனத் திரைப்படம்** (Independent film) என்பது முழு நீளம் அல்லது குறும்பட வடிவில் தயாரிக்கப்படும் ஒரு திரைப்பட வகையாகும். இந்த வகைத் திரைப்படங்கள் கூடுதலாக சுயாதீன பொழுதுபோக்கு நிறுவனங்களால் தயாரிக்கப்பட்டு விநியோகிக்கப்படுகிறது. சுயாதீன திரைப்படங்கள் சில நேரங்களில் அவற்றின் கதைக்கரு, பாணி மற்றும் திரைப்பட தயாரிப்பாளர்களின் தனிப்பட்ட கலை பார்வை உணரப்படும் விதம் ஆகியவற்றால் வேறுபடுகின்றன. இவ்வாறான திரைப்படங்கள் உருவாக்குவது மிகவும் குறைவு, அவ்வாறு தயாரிக்கப்படும் படங்கள் பிரமாண்டமான தயாரிப்பை விட கணிசமாக குறைந்த பொருள்செல்வில் தயாரிக்கப்படுகின்றன.  
சுயாதீன திரைப்படங்கள் பெரும்பாலும் சந்தைப்படுத்தும் விதம் மிகவும் குறைவு. உள்ளூர் மற்றும் தேசிய அல்லது சர்வதேச திரைப்பட விழாக்களில் விநியோகிக்கப்படுவதற்கு முன் திரையரங்குகளில் கணிசமான அளவு திரையிடப்படுகிறது. ஒரு சுயாதீன திரைப்படத் தயாரிப்பு நிறுவனத்திடம் தேவையான நிதி மற்றும் விநியோகத்தைக் கொண்டிருந்தால் சர்வதேச அளவில் திரையிடப்படுகிறது.  
இந்த வகைத் திரைப்படத்திற்காக 2018 ஆம் ஆண்டு முதல் சென்னையில் 'சுயாதீனத் திரைப்பட விழா' என்ற பெயரில் வருடத்திற்கு ஒரு முறை விருது விழா நடத்தப்படுகின்றது.
# பத்தினி (1997 திரைப்படம்)

**பத்தினி** (*Paththini*) என்பது 1997 ஆண்டைய இந்திய தமிழ் நாடகத் திரைப்படமாகும். இதை பி. வாசு எழுதி இயக்க, ஜெயராம் மற்றும் குஷ்பு ஆகியோர் முன்னணி வேடங்களில் நடிக்க பிரகாஷ் ராஜ் மற்றும் சனகராஜ் ஆகியோர் துணை வேடங்களில்நடித்துள்ளனர். இப்படத்திற்கான இசையை தேவா மேற்கொண்டார். படம் 1997 செப்டம்பரில் வெளியடப்பட்டு, கலவையான விமர்சனங்களைப் பெற்றது.
# பத்தினி (1997 திரைப்படம்)

## நடிகர்கள்

- ஜெயராம்
- குஷ்பூ
- பிரகாஷ் ராஜ்
- சனகராஜ்
- தியாகு
- சார்ல்
# பத்தினி (1997 திரைப்படம்)

## தயாரிப்பு

1990 களின் நடுவில் பல தோல்விப் படங்களுக்குப் பிறகு, பி. வாசு *வாய்மையே வெல்லும்*, (1997) படத்தின் வழியாக மறுபிரவேசம் செய்தார். படத்தின் வெற்றியானது அவருக்கு குட் லக் ஃபிலிம்ஸ் நிறுவனத்தில் இருந்து இந்த வாய்ப்பைப் பெற்றுத் தந்தது, பதினியை படமானது ஹாலிவுட் படமான, ஸ்லீப்பிங் வித் தி எனிமி (1991) படத்தை தழுவி எடுக்கபட்டது. 1993 ஆம் ஆண்டய வெற்றித் திரைப்படமான புருஷ லட்சணம் படத் தயாரிப்புக் குழுவினரும், இயக்குநரும், நடிகர், நடிகைகள் இப்படத்தில் மீண்டும் ஒன்றிணைந்தனர்.
# பத்தினி (1997 திரைப்படம்)

## இசை

இபபடத்திற்கான இசையை தேவா மேற்கொண்டார். பாடல் வரிகளை வாலி, காளிதாசன், பிறைசூடன், வலம்புரி ஜான் ஆகியோர் எழுதினர்.
| 1 | ஆலபுழா | மனோ, சுஜாதா | காளிதாசன் | 04:32 |  |
| --- | --- | --- | --- | --- | --- |
| 2 | ஆனந்தம் | மனோ | வாலி | 05:11 |  |
| 3 | மெல்லத்தான் சொல்ல | சுவர்ணலதா | பிரைசுதன் | 06:17 |  |
| 4 | ஓ தென்றலே | சித்ரா | வலம்புரி ஜான் | 05:23 |  |
| 5 | சுமைத்தாங்கி | சித்ரா | காளிதாசன் | 06:30 |  |
| 6 | சுகமண பாட்டு | கே. ஜே. யேசுதாஸ் | வாலி | 05:35 | } |
# பத்தினி (1997 திரைப்படம்)

## வெளியீடும், வரவேற்பும்

இந்த படம் 1997 செப்டம்பரில் கலவையான விமர்சனங்களுடன் வெளியானது. மேலும் எதிர்பார்த்த வசூலை ஈட்டவில்லை.  
இப்படம் அடுத்த ஆண்டில் தமிழக அரசின் இரண்டு விருதுகளை வென்றது&nbsp;- பெண்களை சிறப்பாக சித்தரிக்கும் சிறந்த படம் மற்றும் நடிகை குஷ்பூவுக்கு சிறப்பு பரிசு என்பவையே அவை.
# வெட்டு ஒண்ணு துண்டு ரெண்டு

**வெட்டு ஒண்ணு துண்டு ரெண்டு** (*Vettu Onnu Thundu Rendu*) என்பது 1998ஆம் ஆண்டய தமிழ்த் திரைப்படம் ஆகும். சக்தி சிதம்பரம் (சி. தினகரன் என்று படத்தில் காட்டப்படுகிறது) இயக்கிய. இப்படத்தில் மன்சூர் அலி கான், பொன்னம்பலம், கீர்த்தனா ஆகியோர் முக்கிய வேடங்களில் நடித்துள்ளனர். ஏ. கே. வாசகன் இசையமைத்த இப்படம் மே 1998இல் வெளிவந்தது.
# வெட்டு ஒண்ணு துண்டு ரெண்டு

## நடிகர்கள்

- மன்சூர் அலி கான்
- பொன்னம்பலம்
- கீர்த்தனா
# வெட்டு ஒண்ணு துண்டு ரெண்டு

## தயாரிப்பு

இப்படத்தின் தயாரிப்பானது 1997 ஆம் ஆண்டு முழுவதும் நடந்தது. முன்னணி நடிகராக மன்சூர் அலிகான் இருந்ததால் அவர் படத்திற்கு முன்னுரிமை அளித்தார். படத் தயாரிப்பின் போது சாலை விபத்தில் அவருக்கு காயம் ஏற்பட்டது.
# வெட்டு ஒண்ணு துண்டு ரெண்டு

## இசை

ஏ. கே. வாசகன் இசையமைத்த இப்படத்தின்பாடல்கள் 1997 இல் வெளியிடப்பட்டன. பி. உன்னிகிருஷ்ணன், மனோ, சாகுல் ஹமீது உள்ளிட்ட பாடகர்கள் இந்த படத்தின் பாடல்களைப் பாடினர்.  
- புதுவனாம் - பி. உன்னிகிருஷ்ணன், சுஜாதா
- பச்சரிசி - வாசகன், பெபி மணி
- வெட்டு ஒண்ணு - மனோ
- பொன்னம்மா - உன்னிகிருஷ்ணன்
- சிலு சிலுக்கும் - யுகேந்திரன், இந்து
- மூணு முக்கலானா - மனோ
# வெட்டு ஒண்ணு துண்டு ரெண்டு

## வெளியீடு

1998 ஆம் ஆண்டின் பிற்பகுதியில், *வெட்டு ஒண்ணு துண்டு ரெண்டு* திரைப்படத்தை கம்பிவட தொலைக்காட்சியில் ஒளிபரப்பப்பட்டதை எதிர்த்து மன்சூர் அலி கான் சாலை *மறியலில்* ஈடுபட்டு, போக்குவரத்துக்கு இடையூறு செய்ததற்கு கைது செய்யப்பட்டார். அவரது இந்த நடவடிக்கையின் விளைவாக கம்பிவட தொலைக்காட்சியின் நடவடிக்கைகளைக் கண்டித்து திரைப்பட விநியோகஸ்தர் சிந்தாமணி முருகேசன் ஒரு செய்திக்குறிப்பை வெளியிட்டு, புதுச்சேரி முழுவதும் உள்ள திரை அரங்குகளை ஒரு நாள் மூடினார். பின்னர் அவர் ஆர்லியன்பேட்டை காவல் நிலையத்தில் புகார் அளித்தார், 2001 ஆம் ஆண்டில், சம்பந்தப்பட்ட இரண்டு பேருக்கு நீதிமன்றம் தலா இரண்டு ஆண்டுகள் சிறைத்தண்டனை விதித்தது மற்றும் சட்டவிரோதமாக படத்தை ஒளிபரப்பியதற்காக ரூ .5 லட்சம் அபராதம் செலுத்த உத்தரவிட்டது. 2007 ஆம் ஆண்டில், பதிப்புரிமை மீறிய வழக்கில் அந்த இருவருக்கும் தலா ஆறு மாத சிறைத்தண்டனையும் ரூ மூன்று இலட்சம் அபராதத்தையும் நீதிமன்றம் விதித்தது.
# முதல் எச்சரிக்கை

**முதல் எச்சரிக்கை** (*Mudhal Etcharikkai*) என்பது 1999 ஆம் ஆண்டய தமிழ் திரைப்படம் ஆகும். எஸ். ஜி. எஸ். தேவர் இயக்கிய இப்படத்தை ஜி. ஜோதி தயாரித்தார். இப்படத்தில் பொன்னம்பலம், கரிகலன், விசித்ரா ஆகியோர் முக்கிய வேடங்களில் நடித்தனர், கீர்த்தனா மற்றும் கவிதா துணை வேடங்களில் நடித்திருந்தனர். மணிவண்ணன் இசையமைத்திருந்தார். இப்படம் 1999 திசம்பரில் வெளியானது.
# முதல் எச்சரிக்கை

## நடிகர்கள்

- பொன்னம்பலம்
- கரிகாலன்
- விசித்ரா
- கீர்த்தனா
- கவிதா
- சூரியகாந்த்
- பொன் ராமச்சந்திரன்
- ஓ. ஏ. கே. சுந்தர்
- கே. எஸ். செல்வராஜ்
- ரவீராஜா
- என்னத்த கன்னையா
# முதல் எச்சரிக்கை

## வெளியீடு

இப்படம் பின்னர் தெலுங்கில் *மொடதி எச்சரிகா* என மொழிமாற்றம் செய்யப்பட்டு வெளியிடப்பட்டது.
# காக்டெயில் (2010 திரைப்படம்)

**காக்டெய்ல்** (Cocktail) என்பது 2010இல் மலையாள மொழியில் வெளிவந்த பரபரப்பூட்டும் திரைப்படமாகும். அருண்குமார் அரவிந்த் இயக்குநர் பொறுப்பையும், படத் தொகுப்பையும் மேற்கொண்டிருந்தார். இப்படத்தில் ஜெயசூர்யா, அனூப் மேனன், மற்றும் சம்விருதா சுனில் ஆகியோர் முக்கிய வேடங்களில் நடித்த்ரிந்தனர். பகத் பாசில், அபர்ண நாயர், இன்னொசென்ட், மற்றும் மாமுக்கோயா ஆகியோர் துணை வேடங்களில் நடித்திருந்தனர். படம் 22 அக்டோபர் 2010 அன்று வெளியிடப்பட்டது.  
இந்த படத்தின் கதையை அனூப் மேனன் இணைந்து எழுதியிருந்தார். இது *பட்டர்ஃபிளை ஆன் எ வீல்* என்ற கனடா திரைப்படத்தின் மறு பதிப்பாகும். திரைப்படத் தொகுப்பாளர் அருண்குமார் இயக்கியிருந்தார்.
# காக்டெயில் (2010 திரைப்படம்)

## நடிகர்கள்

- வெங்கடேசாக ஜெயசூர்யா
- இரவி ஆபிரகாமாக அனூப் மேனன்
- இரவியின் மனைவியான பார்வதியாக சம்விருதா சுனில்
- இரவியின் முதலாளியான நவீன் கிருட்டிணமூர்த்தியாக பகத் பாசில்
- தேவியாக அபர்ண நாயர்
- கல்யாண் கிருட்டிணனாக இன்னொசென்ட்
- அக்கீம் சேத்தாக மாமுக்கோயா
- எல்சா என்ற விபச்சாரியாக கனி குஸ்ருதி
- டாக்டராக இலீனா
- இரவியின் சகாவாக ஆனந்தாக ஜோஜு ஜார்ஜ்
- இரவியின் மகளாக எஸ்தர் அனில்
- பாடகராக ஜனார்த்தன் ஆத்ரி
# காக்டெயில் (2010 திரைப்படம்)

## திரைப்பட நுழைவு சீீட்டு விற்பனையகம்

காக்டெய்ல் ஆரம்ப வெற்றியை பெற முடியவில்லை என்றாலும், படம் வெளியான இரண்டு நாட்களுக்குப் பிறகு நல்ல வசூல் எடுக்கப்பட்டது. ஒரு பகுப்பாய்வில், சிஃபி படம் நன்றாக இல்லை என்று கூறியது. இருப்பினும், வெளியான சில நாட்களுக்குப் பிறகு *எக்ஸ்பிரஸ் பஸ்.காமில்* வெளியிடப்பட்ட ஒரு கட்டுரை, இந்த படம் ஒரு "அமைதியான வெற்றி" என்று கூறியுள்ளது.
# காக்டெயில் (2010 திரைப்படம்)

## ஒலிப்பதிவு

படத்தின் இசையமைப்பை அல்போன்சு யோசப் என்பவரும் இரத்தீசு வேகா என்பவரும் இணைந்து மேற்கொண்டிருந்தனர். படத்திலிடம்பெற்ற ஏழு பாடல்களை அனில் பனச்சூரன் என்பவரும், சந்தோசு வர்மாவும் எழுதினர்.
# கரிகாலன் (நடிகர்)

**கரிகாலன்** (பிறப்பு: *வளவன் சற்குணம்)* என்பவர் தென்னிந்திய திரைப்பட நடிகராவார். இவர் தமிழ், தெலுங்குத் திரைப்படங்களில் நடித்துள்ளார். இவர் சோலையம்மா, வைரவன், அரவான் போன்ற குறிப்பிடத்தக்க படங்களில் நடித்துள்ளார்.
# கரிகாலன் (நடிகர்)

## முன்வாழ்க்கை

இவர் தமிழ்நாட்டின், திருநெல்வேலி மாவட்டம், வள்ளியூருக்கு அருகில் உள்ள கள்ளிக்குளம் என்ற சிற்றூரைச் சேர்ந்தவர். இவரது பெற்றோர் பள்ளி ஆசிரியர்களாவர். இளம் வயதிலிருந்தே நடிப்பில் ஆர்வம் மிக்கவராக இவர் இருந்துள்ளார். பலதொழில்நுட்பப் பயிலகத்தில் பயின்ற இவர், பின்னர் சென்னைத் திரைப்படக் கல்லூரியில் இணைந்து படித்தார். படிப்பை முடித்த பிறகு படவாய்ப்புகளைத் தேடத் துவங்கினார். வையாபுரி இவரது அறைத் தோழர் ஆவார்.
# கரிகாலன் (நடிகர்)

## தொழில் வாழ்க்கை

முதன் முதலில் இவருக்கு நாடோடித் தென்றல் படத்தில் நடிக்கும் வாய்ப்பைப் பெற்றார் இவரைக் கொண்டு சில காட்சிகளும் எடுக்கபட்டன. ஆனால் சில காரணங்களினால் இவருகு பதிலாக பாண்டியன் மாற்றபட்டார். பின்னர் சோலையம்மா படத்தில் எதிமறை பாத்திரத்தில் அறிமுகமானார். இப்படம் இவருக்கு திருப்பு முனையாக அமைந்தது. இதன்பிறகு தெலுங்கு தமிழ் என 70க்கும் மேற்பட்ட படங்களில் நடித்தார். மனைவணிகத்தில் ஈடுபட்டதால் திரைப்படங்களில் தன் கவனத்தைக் குறைத்துக் கொண்டார்.
# கரிகாலன் (நடிகர்)

## தேர்ந்தெடுத்த திரைப்படவியல்

- சோலையம்மா (1992)
- வைரவன்
- ரத்னா (1998)
- முதல் எச்சரிக்கை (1999)
- மறவாதே கண்மணியே (1999)
- கரிசக்காட்டு பூவே (2000)
- ரமணா (2002)
- அடிமைசங்கிலி
- நிலாவே வா
- கறுப்பு ரோஜா
- தயா
- தேவன்
- அரவான் (2012)
- காவியத் தலைவன் (2014)
# காக்டெயில் (2020 திரைப்படம்)

**காக்டெய்ல்** (Cocktail) என்பது 2020 ஆம் ஆண்டு வெளிவந்த ஒரு தமிழ் நகைச்சுவைத் திரைப்படமாகும். இதை அறிமுக இயக்குநர் இரா. விஜய முருகன் என்பவர் இயக்கியிருந்தார். படத்தில் யோகி பாபு, இராசுமி கோபிநாத், மிதுன் மகேசுவரன், கேபிஒய் பாலா, கவின் ஆகியோர் நடித்துள்ளனர். படம் 10 சூலை 2020 அன்று வெளியிடப்பட்டது.
# காக்டெயில் (2020 திரைப்படம்)

## நடிகர்கள்

- டானாக யோகி பாபு
- அம்மு வாக இரேசுமி கோபிநாத் ஆனால் கோவிட்-19 பெருந்தொற்று காரணமாக, தயாரிப்பாளர்கள் 2020 சூலை 10 அன்று ஜீ5 இல் நேரடியாக மேலதிக ஊடக சேவையாக வெளியிட தேர்வு செய்தனர். இந்த படத்தில் ஒரு முக்கிய பாத்திரமாக ஒரு *காக்டைல்* என்ற கிளி இடம்பெறுகிறது. மேலும், பறவை இடம்பெற்ற முதல் இந்திய படமும் இதுவாகும்.
# காக்டெயில் (2020 திரைப்படம்)

## இசை

திரைப்படத்தின் பாடல்களுக்கு சாய் பாஸ்கர் என்பவர் இசையமைத்திருந்தார்.
# காக்டெயில் (2020 திரைப்படம்)

## விமர்சனம்

ஹாலிவுட் படமான "*தி ஹேங் ஓவர்*" படங்களிலிருந்து படத்தின் முக்கிய கதை எடுக்கப்பட்டுள்ளது. ஆனால் அது படமாக்கப்பட்ட விதம் சரியாக அமையவில்லை என்று தி இந்து கூறியது. தி நியூ இந்தியன் எக்ஸ்பிரஸ் "காக்டெய்ல் போன்ற படங்களை மதிப்பாய்வு செய்யப்படும்போது, அவர்களின் வேதனைக்கு நம்மையும் உட்படுத்தியிருக்கிறோம் என்பதற்கான ஆதாரங்களை வழங்கும்போது இது ஒரு பாராட்டு" என்று கூறியது.
# பூப்பறிக்க வருகிறோம் (திரைப்படம்)

**பூப்பறிக்க வருகிறோம்** (*Pooparika Varugirom*) என்பது 1999-ஆம் ஆண்டு வெளிவந்த இந்தியத் தமிழ்த் திரைப்படமாகும். ஏ. வெங்கடேஷ் இயக்கிய இப்படத்தில் அஜய், மாளவிகா ஆகியோர் முக்கியக் கதாபாத்திரங்களில் நடித்திருந்தனர். அதே நேரம் சிவாஜி கணேசன், ரகுவரன், மா. நா. நம்பியார் ஆகியோர் துணை வேடங்களில் நடித்திருந்தனர். இத்திரைப்படம் 1999 செப்டம்பரில் எதிர்மறையான விமர்சனங்களுடன் வெளியாகி வணிக ரீதியாக மோசமான தோல்வியைத் தழுவியது. இது ஒரு தோல்விப் படமாக இருந்த போதிலும் தெலுங்கில் *பெல்லி சம்பந்தம்* என மறு ஆக்கம் செய்யப்பட்டது.
# பூப்பறிக்க வருகிறோம் (திரைப்படம்)

## நடிகர்கள்

- சிவாஜி கணேசன் - *பூப்பறிக்க வருகிறோமின்* ஆசிரியர்
- அஜய் - அரவிந்த்
- மாளவிகா - பிரியா
- ரகுவரன் - ரங்கநாதன்
- கவிதா - அரவிந்தின் தாய்
- மா. நா. நம்பியார் - நாராயணன்
- சின்னி ஜெயந்த் - தண்டபாணி
- மலேசியா வாசுதேவன்
- அம்பிகா
- சஞ்சீவ் - வசந்த்
# பூப்பறிக்க வருகிறோம் (திரைப்படம்)

## இசை

வித்தியாசாகர் இசையில் பாடல் வரிகளை வாசன் எழுதினார்  
- ஐலே ஐலே&nbsp;- வித்யாசாகர், சுஜாதா
- அனஞ்சாலும்&nbsp;- வித்யாசாகர்
- எட்டில் அழகு&nbsp;- சீனிவாஸ்
- கண்ணும் கண்ணும்&nbsp;- சுஜாதா, சீனிவாஸ்
- குக்கூ&nbsp;- கோபால் ராவ், மலேசியா வாசுதேவன்
- திக்கித் தவிக்கிறேன்&nbsp;- முரளி, ஹரினி
# மைம் கோபி

**மைம் கோபி** (Mime Gopi) ஒரு இந்திய மேடை நாடகரும், திரைப்பட நடிகருமாவார். இவர் மெட்ராஸ் (2014), கதகளி (2016), கபாலி (2016) உள்ளிட்ட தமிழ் படங்களில் தோன்றியுள்ளார்.
# மைம் கோபி

## தொழில்

மைம் கோபி ஏற்கனவே சரவணன் மீனாட்சி பகுதி 1இல் மிர்ச்சி சரவணனுடன் சேர்ந்து நடித்திருந்தார். திரைப்படத் துறையில் நுழைவதற்கு முன்பு, இவர் சென்னையில் புகழ்பெற்ற மைம் நடிகராக இருந்தார். மேலும் *ஜி மைம் ஸ்டுடியோ* என்ற அரங்கத்தை நடத்தி வருகிறார். இது கலை வடிவத்தை வெளிப்படுத்தியது. இவரது பாத்திரத்தில், சிறப்புத் தேவைகளைக் கொண்ட குழந்தைகளுடன் நெருக்கமாகப் பணியாற்றினார். ஒவ்வொரு பிறந்தநாளையும் பண்டிகைகளையும் இவர் தமிழகம் முழுவதும் தொண்டு வேலைகளை செய்து கொண்டாடுகிறார். மத அமைப்புகளின் உள்ளூர் திருவிழாக்களுக்கும் இவர் உதவுகிறார். மேலும் இவர் வரவிருக்கும் நடிகர்களுக்கு உத்வேகமாக இருக்கிறார்.
# மைம் கோபி

## திரைப்படங்கள்

1994 ஆம் ஆண்டில் அரங்கத்தை அமைத்த இவர், சென்னை முழுவதும் கலையை விரிவுபடுத்துவதற்காக பணியாற்றினார். மெட்ராஸ் (2014) என்ற தமிழ்த் திரைப்படத்தில் முரட்டுத்தனமாக தோன்றிய பின்னர் ஒரு திரைப்பட நடிகராக தனது முன்னேற்றத்தை ஏற்படுத்திக் கொண்டார். பின்னர் இவர் மாரி (2015) மற்றும் கதகளி (2016) போன்ற படங்களில் நாயகனுக்கு எதிரியாக தோன்றினார். 2020இல் வெளியான காவல்துறை உங்கள் நண்பன் படத்திலும் ஒரு பிரதான வேடத்தில் நடித்திருந்தார். தி டைம்ஸ் ஆஃப் இந்தியா "இந்த திரைப்படம் யதார்த்தமான தொடர்பைக் கொண்ட ஒரு கதையைக் கொண்டுள்ளது" என்றும் "அதே நேரத்தில் திரைப்படத் தயாரிப்பாளர் ஆர். டி. யால் ஈர்க்கக்கூடிய கூறுகளுடன் மிகச் சிறப்பாக வழங்கப்பட்டுள்ளது " எனக் கூறியிருந்தது. படத்தின் தயாரிப்பாளர் கூறினார்: "கூட்டத்தை ஈர்க்க அனைத்து கூறுகளும் இதில் உள்ளன என்று நான் நம்புகிறேன், திட்டத்தை இழக்க விரும்பவில்லை ".
# சுரேஷ் ரவி

**சுரேஷ் ரவி**, (Suresh Ravi) என்பவர் இந்தியத் தொலைக்காட்சிகளில் நிகழ்ச்சிகளை வழங்கி பின்னர் திரைப்பட நடிகரானவர். இவர் முக்கியமாக தமிழ் படங்களில் தோன்றி வருகிறார். *சன் மியூசிக்* தொலைக்காட்சியில் ஒரு தொகுப்பாளராக பல்வேறு நிகழ்ச்சிகளுடன் தொடர்பு கொண்டிருந்தார். இவர் 2016இல் வெளிவந்த மோ என்ற தமிழ்ப் படம் மூலம் அறிமுகமானார்.
# சுரேஷ் ரவி

## தொழில்

சுரேஷ் ரவி சென்னையில் பிறந்து வளர்ந்தவர். ஜெயா பொறியியல் கல்லூரியில் தனது கணினி அறிவியல் பட்டத்தைப் பெற்ற இவர், இன்ஃபோசிஸில் திட்ட மேலாளராக பணியாற்றுவதற்கு முன்பு சன் மியூசிக் தொலைக்காட்சியில் தொலைக்காட்சித் தொகுப்பாளாராக பணியிலிருந்தார். பின்னர் இவர் இன்போசிஸில் தனது வேலையை விட்டுவிட்டு சுமார் ஆறு மாத காலத்திற்குப் பிறகு மீண்டும் சன் மியூசிக் நிறுவனத்தில் சேர்ந்தார். புவன் நுல்லான் எழுதி இயக்கி 2016 ஆம் ஆண்டில் வெளிவந்த தமிழ் திகில் திரைப்படமான மோ என்ற திரைப்படத்தின் மூலம் அறிமுகமானார். ஐஸ்வர்யா ராஜேஷ், ரமேஷ் திலக், தர்புகா சிவா ஆகியோரும் இதில் முக்கிய கதைப்பாத்திரங்களில் நடித்திருந்தனர். முனீஷ்காந்த் ராம்தாஸ், பூஜா தேவரியா, செல்வா, மற்றும் மைம் கோபி ஆகியோர் துணை வேடங்களில் நடித்திருந்தனர்.
# சி. ஆர். பார்த்திபன்

**ச. இரா. பார்த்திபன்** (*C. R. Parthiban*, 1929 – 25 சனவரி 2021) இந்தியத் தமிழ்த் திரைப்பட, மற்றும் நாடக நடிகர் ஆவார். இவர் *வீரபாண்டிய கட்டபொம்மன்* (1959) திரைப்படத்தில் ஜாக்சன் துரையாக நடித்துப் புகழ் பெற்றார். தமிழ், தெலுங்கு, இந்தி என நூற்றுக்கும் மேற்பட்ட திரைப்படங்களில் நடித்துள்ளார்.
# சி. ஆர். பார்த்திபன்

## வாழ்க்கைக் குறிப்பு

வேலூரை சொந்த ஊராகக் கொண்ட பார்த்திபன், பள்ளிப் படிப்பின் பின், மேல்படிப்புக்காக 1946 இல் சென்னை வந்து லயோலா கல்லூரியில் படித்து, பொருளியலில் இளங்கலைப் பட்டம் பெற்றார். பள்ளியிலும், கல்லூரியிலும் நாடகங்களில் நடித்தார். பட்டம் பெற்ற பின்னர் தலைமைச் செயலகத்தில் பணியாற்றினார். பின்னர் நாடகங்களில் பல வேடங்களில் நடிக்க ஆரம்பித்தார். ‘வீரபாண்டிய கட்டபொம்மன்’ நாடகத்திலும் இவர் நடித்துள்ளார்.  
முதன் முதலில் ஜெமினி ஸ்டூடியோவில் 'இன்சனியாத்' என்ற இந்தித் திரைப்படம் ஒன்றில் நடிக்க வாய்ப்புக் கிடைத்தது. அதன் பிறகு 'புதுமைப்பித்தன்' (1957) தமிழ்த் திரைப்படத்தில் டி. ஆர். ராஜகுமாரிக்கு அண்ணனாக, நாடகக் குழுத் தலைவனாக நடித்தார். இரும்புத்திரை, வஞ்சிக்கோட்டை வாலிபன், மோட்டார் சுந்தரம் பிள்ளை என ஜெமினியின் பல படங்களில் நடித்தார்.  
கிட்டத்தட்ட 120 படங்களில் நடித்திருக்கிறார். 1982 இல் *கோழி கூவுது* படத்தில் *அண்ணே அண்ணே* பாடல் காட்சியில் சிறப்பாக நடித்துப் பாராட்டுப் பெற்றார்.
# சி. ஆர். பார்த்திபன்

## மறைவு

சக்ரவர்த்தி ஆர். பார்த்திபன் 2021 சனவரி 25 இல் தனது 91-வது அகவையில் சென்னையில் காலமானார்.
# சி. ஆர். பார்த்திபன்

## நடித்த சில திரைப்படங்கள்

- புதுமைப்பித்தன் (1957)
- அன்னையின் ஆணை
- இரும்புத்திரை
- வஞ்சிக்கோட்டை வாலிபன்
- வீரபாண்டிய கட்டபொம்மன்
- மோட்டார் சுந்தரம் பிள்ளை
- மூன்றெழுத்து
- பணமா பாசமா
- சுமைதாங்கி
- திக்கற்ற பார்வதி
- கோழி கூவுது (1982)
# அட்டாக் ஆன் டைட்டன்

ஒரு சப்பானிய மங்கா தொடர் ஆகும். ஹாஜிமே இசயாமா எழுதி வரையப்பட்டுள்ளது. இந்த மங்காவில், மனிதர்களை உண்ணும் அரக்கர்களிடமிருந்து தப்பிக்க மனிதர்கள் மாபெரும் சுவர்களுக்குள் வாழ்கின்றனர்; தனது தாயாரின் மரணம் மற்றும் பிறந்த ஊரின் அழிவிற்கு காரணமான மனித-அரக்கர்கள் மீது பழிவாங்கும் கதாநாயகன் எரென் யேகரின் கதையாகும்.  
அட்டாக் ஆன் டைட்டன் அனிமே நான்கு பருவங்களாக தயாரிக்கப்பட்டது. முதல் பருவம் ஏப்ரல் முதல் செப்டம்பர் 2013 வரை ஒளிபரப்பானது. பின்னர் இரண்டாம் பருவம் ஏப்ரல் முதல் சூன் 2017 வரை ஒளிபரப்பானது. மூன்றாம் பருவம் இரண்டு பாகங்களாக வெளியானது. முதல் பாகம் சூலை முதல் அக்டோபர் 2018 வரையும், இரண்டாம் பாகம் ஏப்ரல் முதல் சூலை 2019 வரையும் ஒளிபரப்பானது. நான்காம் மற்றும் இறுதி பாகம் திசம்பர் 2020 இல் ஒளிபரப்பாக துவங்கியது.  
*அட்டாக் ஆன் டைட்டன்* பெரிதும் புகழ் பெற்றுள்ளது. , 10கோடியிற்கும் மேலான பதிப்புகளை விற்றுள்ளது.
# அட்டாக் ஆன் டைட்டன்

## விமர்சனங்கள்

### விமர்சகர்கள்

"இன்றைய சமூகத்தில் இளைஞர்கள் அனுபவிக்கும் நம்பிக்கையின்மையினை அட்டாக் ஆன் டைட்டன் காட்டுவதாக" பல்வேறு விமர்சகர்கள் குறிப்பிட்டுள்ளனர். சில காட்சிகள் கரடுமுரடாக உள்ளன என்று சிலர் விமர்சித்துள்ளனர்.
# அட்டாக் ஆன் டைட்டன்

## விமர்சனங்கள்

### விருதுகள்

கொடான்சா மங்கா விருதினை 2011 இல் வென்றது.
# அட்டாக் ஆன் டைட்டன்

## விமர்சனங்கள்

### சீன தடை

2015 ஆம் ஆண்டில், சீன கலாச்சார அமைச்சகம் அட்டாக் ஆன் டைட்டனின் மங்கா மற்றும் அனிமேயினை தடை செய்தது. 2015 வரை 38 சப்பானிய அனிமே/மங்காக்கள் தடை செய்யப்பட்டுள்ளன.
# அட்டாக் ஆன் டைட்டன்

## அரசியல் அர்த்தங்கள்

*அட்டாக் ஆன் டைட்டன்* சப்பானில் மட்டுமல்லாது உலகளவில் பெரிதும் தாக்கத்தினை ஏற்படுத்தியது. உதாரணத்திற்கு, சீனா மற்றும் தைவான் இல் அட்டாக் ஆன் டைட்டன் அனிமேயின் புகழ் பற்றிய செய்தி, மே 27, 2013 அன்று ஆங்காங் இன் இலவச பத்திரிக்கை *ஏஎம்730* இன் முதல் பக்கத்தில் இடம் பெற்றது. சில எதிர்புகளையும் பெற்றுள்ளது. தென் கொரியாவின் *எலக்டிரானிக்சு டைம்சு* மாதயிதழ் சப்பனிய பிரதமர் சின்சோ அபேயின் அரசியல் தாக்கங்களை பரப்புவதாக விமர்சித்துள்ளது. படிப்பவர்கள் மனதில் பல்வேறு அரசியல் அர்த்தங்களை கொண்டுவந்ததற்கு இசயாமா பெரிதும் பாராட்டப்பட்டார்.
# ஆர்ச்சரைட்டு

**ஆர்ச்சரைட்டு** *(Archerite)* என்பது (K,NH<sub>4</sub>)H<sub>2</sub>PO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகைக் கனிமமாகும். ஆத்திரேலியாவிலுள்ள நியூ சவுத் வேல்சு பல்கலைக்கழகத்தின் உயிரியல் பேராசிரியரான மைக்கேல் ஆர்ச்சர் (பிறப்பு 25 மார்ச்சு 1945) கண்டுபிடித்த காரணத்தால் அவரது பெயர் இக்கனிமத்திற்குச் சூட்டப்பட்டுள்ளது. மேற்கு ஆத்திரேலியாவிலுள்ள டந்தாசு சையர் பகுதியின் சாலையோர கிராமமான மதுராவிலுள்ள பெட்ரோகேல் குகையில் ஆர்ச்சரைட்டு முதன் முதலில் கண்டறியப்பட்டது. கடற்பறவைகள், வௌவால்கள் போன்றவற்றின் கழிவுகள் கொண்ட குகைகளின் சுவர்களில் மேற்படிவுகளாகவும், தொங்கூசிப் பாறைகளாகவும் ஆர்ச்சரைட்டு காணப்படுகிறது.  
பன்னாட்டு கனிமவியல் சங்கம் ஆர்ச்சரைட்டு கனிமத்தை Aht என்ற குறியீட்டால் அடையாளப்படுத்துகிறது.
# அடென்சியோயைட்டு

**அடென்சியோயைட்டு** *(Atencioite)* என்பது CaFeMgBe(PO)(OH)•6HO என்ற மூலக்கூற்று வாய்ப்பாட்டால் விவரிக்கப்படும் ஒரு கால்சியம் இரும்பு பாசுப்பேட்டு வகைக் கனிமமாகும். பிரேசில் நாட்டிலுள்ள மினாசு கெரைசு மாநிலத்தின் திவினோ தாசு லாரன்யெய்ராசு நகராட்சியில் முதன் முதலில் அடென்சியோயைட்டு கனிமம் கண்டறியப்பட்டது. ஒளிபுகும் தன்மையும் பசுமை கலந்த பழுப்பு நிறமும் கொண்ட கனிமமாக அடென்சியோயைட்டு கிடைக்கிறது. பிரேசில் நாட்டின் சாவோ பாவ்லோ பல்கலைகழகத்தின் கனிமவியல் பேராசிரியரான அடென்சியோவின் நினைவாக கனிமத்திற்கு அடென்சியோயைட்டு என பெயர் சூட்டப்பட்டது. பன்னாட்டு கனிமவியல் சங்கம் Aco என்ற குறியீட்டால் அடென்சியோயைட்டு கனிமத்தை அடையாளப்படுத்துகிறது.
# ஜூட்

***ஜூட்*** (*Joot*) என்பது 2003ஆம் ஆண்டய இந்திய தமிழ் திரைப்படமாகும். அழகம்பெருமாள் இயக்கிய இப்படத்தில் ஸ்ரீகாந்த் மற்றும் மீரா ஜாஸ்மின், விவேக், பெப்சி விஜயன், முரளி ஆகியோர் நடித்தனர். படத்திற்கு வித்தியாசாகர் இசை அமைத்தார்.
# ஜூட்

## கதை

ஒரு சிறிய கிராமத்திலுள்ள ஈஸ்வரன் (ஸ்ரீகாந்த்) தனது தந்தைக்கு (முரளி) மருத்துவம் பார்க்கும் நோக்கத்துடன் தந்தையுடன் சென்னைக்கு வருகிறான். நகரத்தில் இருக்கும்போது, அவர்கள் ஈஸ்வரனின் சகோதரர் (ஷியாம் கணேஷ்) வீட்டில் வசிக்கிறார்கள். அவர் ஆதித்யா (பெப்சி விஜயன்) என்பவரிடம் அடியாளாக உள்ளார். இதனால் அவர் அபாயகரமான வலையில் சிக்குகிறார். அந்த அபாயத்திலிருந்து மீள ஈஸ்ரன் உதவுகிறான்.
# ஜூட்

## நடிகர்கள்

- ஸ்ரீகாந்த் ஈஸ்வரனாக
- மீரா ஜாஸ்மின் மீராவாக
- விவேக் சிவாவாக
- முரளி ஈஸ்வரனின் தந்தையாக
- ஷியாம் கணேஷ் ஈஸ்வரனின் சகோதரனாக
- பெப்சி விஜயன் ஆதித்யாவாக
- சுவர்ணா மேத்யு காயத்ரியாக
- தேஜாஸ்ரீ
- பிரம்மஜி காவல் அதிகாரியாக
- கோவை செந்தில் மருத்துவராக
- ரோபோ சங்கர் ஆதித்யாவின் உதவியாளராக
# ஜூட்

## இசை

படத்திற்கு வித்தியாசாகர் இசையமைத்துள்ளார்.
| "கட்டபொம்மா கட்டபொம்மா" | திப்பு, நந்தினி ஸ்ரீகர் | நா. முத்துக்குமார் |
| --- | --- | --- |
| "வெடி வீசுறான்" | ஜோத்சனா, கார்த்திக் | பா. விஜய் |
| "ஆதிவாரம் அழகியா" | மாணிக்க விநாயகம், கார்த்திக், திப்பு | நா. முத்துக்குமார் |
| "அழகிய கூந்தல்" | கார்த்திக், ஸ்ரீவர்த்தினி | கபிலன் |
| "என்ன என்ன" | விஜய் யேசுதாஸ், ராஜலட்சுமி | யுகபாரதி |
# ஸ்டைல்

**ஸ்டைல்** (*Style*) என்பது 2002 ஆம் ஆண்டய தமிழ் நாடகத் திரைப்படமாகும். சிபி சக்ரவர்த்தி எழுதி இயக்கிய இப்படத்தில் ராகவா லாரன்ஸ் மற்றும் காயத்திரி ரகுராம் ஆகியோர் முன்னணி வேடங்களில் நடிக்க, ரமணா மற்றும் வடிவேலு ஆகியோர் துணை கதாப்பாத்திரங்களில். நடித்துள்ளனர். இப்படத்திற்கான இசையை பரணி அமைத்துளார். இப்படமானது 2002 திசம்பரில் வெளியாகி கலவையான விமர்சனங்களைப் பெற்றது.
# ஸ்டைல்

## நடிகர்கள்

- ராகவா லாரன்ஸ் வெற்றிவேலாக
- ரமனா வெற்றியாக
- காயத்திரி ரகுராம் விஜியாக
- வடிவேலு (நடிகர்) மன்மதனாக
- ஆனந்த் ராஜ் (நடிகர்) மார்த்தாண்டமாக
- இளவரசு பாண்டித்துரையாக
- வையாபுரி (நடிகர்) மாணிக்கமாக
- சப்லின் பாபு நாதனாக
- நளினி வெற்றிவேலின் தாயாக
- ஜோதி விஜியின் தாயாக
- குயிலி செல்வியின் தாயாக
- ஜுனியர் சல்க் வீட்டு உரிமையாளரின் மகளாக
- சோனியா அஞ்சம்மா
- பாயல் செல்வியாக
- ஸ்ரீ லதா
- சிங்கமுத்து வீட்டு உரிமையாளராக
- குமரிமுத்து
- தளபதி தினேஷ்
- சிசர் மனோகர்
- கோவை செந்தில் சாமியாக
# ஸ்டைல்

## தயாரிப்பு

ராகவா லாரன்ஸ் *அற்புதம்* (2002) படத்தை முடித்த பின்னர் *ஸ்டைல்* படத்தில் ஈடுபட்டார். இவரது அடுத்தடுத்து இரண்டு தமிழ் படங்கள் விரைவாக வெளியாயின. முன்னதாக *அரண்மனைக்காவலன்* (1994) படத்திற்கு திரைக்கதை எழுதிய அருள், இப்படத்தின் இயக்குநராக அறிவிக்கப்பட்டார், பத்மாமகன் படத்திற்கான உரையாடலை எழுதினார்.
# ஸ்டைல்

## இசை

- "காதலித்தால் ஆனந்தம்" - ஹரிஹரன்
- "காதலித்தால் ஆனந்தம்" - கே.எஸ் சித்ரா
- "வருகிறாள் என்" - உன்னிகிருஷ்ணன்
- "பொட்டு எடுத்து" - புஷ்பவனம் குப்புசாமி, ஸ்வர்ணலதா
- "ஸ்டைல் ஸ்டைல்" - திப்பு
- "உனக்கு என்ன" - உன்னிகிருஷ்ணன்
- "கடிதமில்லை" - உன்னிகிருஷ்ணன்
# ஸ்டைல்

## வெளியீடு

இந்த படம் 2002 திசம்பரில் வெளியிடப்பட்டது. பின்னர் தெலுங்கில் மொழிமாற்றம் செய்யப்பட்டு இரண்டு சந்தர்ப்பங்களில் வெளியிடப்பட்டது, முதலில் *சூப்பர் ஸ்டைல்* என்றும் பின்னர் *ஸ்டைல் 2* என, ராகவா லாரன்சின் அடுத்தடுத்த தெலுங்கு படங்களின் வெற்றியையும் பயன்படுத்தி சந்தைப்படுத்துவதற்காக வெளியிடப்பட்டது. படத்தின் இயக்குநர் சிபி சக்ரவர்த்தி பின்னர் தனுஷ் மற்றும் அறிமுக நாயகி மம்தா சவேரி ஆகியோருடன் *ராகவா* என்ற பெயரில் ஒரு படத்தைத் தயாரிக்க முயன்றார், ஆனால் நிதி சிக்கல்கள் தயாரிப்பை நிறுத்திவிட்டார்.
# லோகாரா, துர்க்

**லோகாரா** (Lohara, Durg) என்பது இந்தியாவின் சத்தீஸ்கர், பாலோட் மாவட்டம், டொண்டிலுகாரா தாலுகாவில் உள்ள ஒரு கிராமம் ஆகும்.
# லோகாரா, துர்க்

## புள்ளிவிவரங்கள்

2001 இந்திய மக்கள் தொகை கணக்கெடுப்பின்படி, பலோட் மாவட்டத்தில் உள்ள லோகாரா கிராமத்தில் 5,263 மக்கள் தொகை கொண்டதாக இருந்தது. மக்கள் தொகையில் 49.6 விழுக்காடான 2,612 ஆண்கள் மற்றும் 50.4 விழுக்காடான 2,651 பெண்கள் இருந்தனர். பாலின விகிதமானது ஆயிரம் ஆண்களுக்கு 1015 பெண்கள் என்றிருந்தது.
# சூரி (2003 திரைப்படம்)

***சூரி*** (*Soori*) என்பது 2003 ஆம் ஆண்டய இந்திய தமிழ் காதல் நாடகத் திரைப்படம் ஆகும். இப்படத்தை இயக்குநர் ஷங்கரின் முன்னாள் துணை இயக்குநரான செல்வன் எழுதி இயக்கியுள்ளார். இப்படத்தில் விக்னேஷ், உமா, விஜயலட்சுமி ஆகியோர் முக்கிய கதாபாத்திரங்களில் நடித்துள்ளனர். சின்னி ஜெயந்த், செந்தில், மனோபாலா ஆகியோர் துணை வேடங்களில் நடித்துள்ளர். விருந்தினர் தோற்றத்தில் பார்த்திபன் ஒரு குண்டராக நடித்துள்ளார். பி. விஜயகுமார் தயாரித்த இப்படத்திற்கு தேவா இசை அமைத்துள்ளார். விஜய் மில்டன் மற்றும் சுரேஷ் அர்ஸ் முறையே ஒளிப்பதிவு மற்றும் படத்தொகுப்பு போன்றவற்றை செய்துள்ளனர். இந்த படம் 2003 திசம்பர் 19 அன்று கலவையான விமர்சனங்களுடன் வெளியானது.  
படத்தின் கதை ஒரு மாணவியை காதலிக்கும் விற்பனை பிரதிநிதியைச் சுற்றி வருகிறது. அவர்களின் காதலின் உறுதியைக் காட்ட ஓராண்டு தனது காதலியை விட்டு விலகி இருக்கும் சவாலை அவர் ஏற்றுக்கொள்கிறார். வாக்குறுதியளித்தபடி ஓராண்டு அவ்வாறு இருந்த பிறகு இளைஞனால் தன் காதலி எங்கிருக்கிறாள் என்பதைக் கண்டறிய இயலவில்லை. பின்னனர் என்ன நடந்தது என்பதே கதை.
# சூரி (2003 திரைப்படம்)

## நடிகர்கள்

- விக்னேஷ் சூரியாவாக
- உமா ரிஷாபா / பிரியா
- விஜயலட்சுமி தேவியாக
- சின்னி ஜெயந்த் சூரியாவின் நண்பர் பிச்சமுத்துவாக
- செந்தில் சூரியாவின் நண்பராக
- மனோபாலா கொள்கலன் பயணியாக
- வாசு விக்ரம் மதுக்கடை உரிமையாளர்
- லட்சுமி ரத்தன் சூரியாவின் நண்பராக
- விஜயா சிங் சூரியாவின் தாயாக
- பாண்டி ரவி சூரியாவின் நண்பராக
- பாவா லட்சுமணன் சூரியாவின் நண்பராக
- எஸ். கே. எஸ் மணி சூரியாவின் தாத்தாவாக
- மாஸ்டர் உதயராஜ் கள்ளத்தனமான திரைப்பட நுழைவுச்சீட்டு விற்பவராக
- சூரியகாந்த் தோபியாக
- கோவை செந்தில் பூசாரியாக
- ஸ்ரீதர் நடனமாடுபவராக ("பிரிவெல்லாம்")
- பார்த்திபன் (சிறப்புத் தோற்றம் )
# சூரி (2003 திரைப்படம்)

## தயாரிப்பு

### வளர்ச்சி

செல்வன், திரைப்படப் பள்ளியில் பயின்று வந்தவர். இயக்குநர் ஷங்கரிடம் அவரது *இந்தியன்* , *ஜீன்ஸ்* ஆகிய இரண்டு படங்களில் துணை இயக்குநாராக பணியாற்றினார். தனது முதல் திரைப்படத்தை ஒரு வித்தியாசமான காதல் கதையைக் கொண்டு உருவாக்க வேண்டும் என்று விரும்பினார். இந்தப் "படத்தில் காதல், சண்டைக் காட்சிகள், நகைச்சுவை போன்றவை இருக்கும். ஆனால் படத்தின் முக்கிய நீரோட்டமாக காதல் மட்டுமே இருக்கும். உண்மையான, தெய்வீக காதலுக்கான ஒரு வரையறையை இப்படத்தில் காணலாம் ”என்று இயக்குநர் படம் குறித்து அறிவித்தார். "எனது திரைப்படம் வெளியான பிறகு *சூரி* தான் காதலின் வரையறை என்று கூறுவார்கள்." என்று செல்வன் பெருமையுடன் கூறினார்.
# சூரி (2003 திரைப்படம்)

## தயாரிப்பு

### நடிகர்கள்

விக்னேஷ் உடனடியாக இந்த வாய்ப்பை ஏற்றுக்கொண்டார். மேலும் இந்த படத்தை முடிப்பதற்கு முன்பு வேறு எந்த படத்தையும் ஏற்கக்கூடாது என்பதில் உறுதியாக இருந்தார். மான்யா முதலில் படத்தின் கதாநாயகியாக தேர்ந்தெடுக்கப்பட்டார். ஆனால் பின்னர் அவருக்கு பதிலாக நடிகை சுமித்ராவின் மகளான உமா நாயகியாக தேர்ந்தெடுக்கபட்டார். ரா. பார்த்திபன் படத்தில் ஒரு குண்டராக ஒரு சிறப்புத் தோற்றத்தில் வருகிறார். கன்னடத் திரைப்படங்களில் வேகமாக இயங்கிவந்த நடிகை விஜயலட்சுமி, தமிழ் பின்னணி கொண்டவர் என்றாலும், முன்னாள் விபச்சாரி என்ற கவர்ச்சிகரமான பாத்திரமாகவும், பார்த்திபனால் காதல் கொண்டவராகவும் நடிக்க தேர்வு செய்யப்பட்டார். இந்த படத்தில் *சுயம்வரத்திற்குப்* பிறகு இரண்டாவது முறையாக விக்னேசுடன் ரா. பார்த்திபன் இணைந்து நடித்தார். சாயாஜி சிண்டே இந்த படத்தில் ஒரு முன்னணி கதாபாத்திரத்தில் நடிப்பார் என்று ஆரம்பத்தில் எதிர்பார்க்கப்பட்டது, ஆனால் பின்னர் அவர் இடம்மெறவில்லை. படத்தின் ஒளிப்பதிவாளராக விஜய் மில்டன், படத்தொகுப்பாளராக சுரேஷ் அர்ஸ், கலை இயக்குநராக சாய் பிக்காசோ, சண்டை வடிவமைப்பாளராக சூப்பர் சுப்பாராயண் ஆகியோர் நியமிக்கபட்டனர்.
# சூரி (2003 திரைப்படம்)

## தயாரிப்பு

### படப்பிடிப்பு

படத்தின் முக்கிய காட்சிகள் திருச்சிராப்பள்ளியில் படமாக்கப்பட்டன. இயக்குநர் காவிரி ஆற்றை விரும்பினார். அதனால் படத்தின் உச்சகட்டத்தை அங்கு படமாக்க முடிவு செய்தார். படத்தில் சாலமன் பாப்பையாவின் தலைமையில் நடக்கும் பட்டிமன்றத்தில் பேச்சாளர்கள், சூடான விவாதத்தில் ஈடுபடும் காட்சி எடுக்கப்பட்டது.  
படப்பிடிப்பு சென்னையின் சில இடங்களில் நடைபெற்றது. அதைத் தொடர்ந்து ராமேஸ்வரம், திருச்சி, மும்பை கொல்கத்தா போன்ற இடங்களிலும் நடைபெற்றது. படத்தின் படப்பிடிப்பு பல முறை ஒத்திவைக்கப்பட்டது. படத் தயாரிப்பாளர் பி. விஜயகுமார் மற்றும் இணை தயாரிப்பாளர் எஸ். சுரேஷ்குமார் இடையே தகறாறு ஏற்பட்டது. கருத்து வேறுபாடு காரணமாக படம் கிட்டத்தட்ட முடிந்ததும் கூட்டாளிகள் இருவரும் பிரிந்தனர். இதற்கான தீர்வின் ஒரு பகுதியாக 13 லட்சம் தொகையை சுரேஷுக்கு திருப்பி செலுத்த விஜயகுமார் ஒப்புக் கொண்டார். இதைத் தொடர்ந்து விஜய்குமார் பல்வேறு தேதிகளில் காசோலைகளை வழங்கியிருந்தார். அனைத்து காசோலைகளும் பணமின்றி திரும்பவந்து சுரேஷ் எழும்பூர் நீதிமன்றத்தில் வழக்குத் தொடர்ந்தார். இதற்கிடையில், விஜயகுமார் *சூரி* படத்தை வெளியிடுவதற்கான நடவடிக்கைகளைல் ஈடுபடத் தொடங்கினார். இசை வெளியீட்டு விழாவைக் கூட நடத்தினார். ஆத்திரமடைந்த சுரேஷ் தனது தொகை செலுத்தப்படும் வரை *சூரி* படத்தை வெளியிட தடை விதிக்குமாறு சென்னை உயர் நீதிமன்றத்தில் மற்றொரு வழக்கைத் தாக்கல் செய்தார். வழக்கை விசாரித்த நீதிபதி ஆர். பாலசுப்பிரமணியன் *சூரி* படத்தை வெளியிடதடை விதித்தார். மேலும் சுரேஷுக்கு அளிக்கவேண்டிய தோகையை வழங்குமாறும் பணித்தார்.
# சூரி (2003 திரைப்படம்)

## இசை

படத்தின் பின்னணி இசை மற்றும் பாடல்களுக்கான இசையமைப்பை திரைப்பட இசையமைப்பாளர் தேவா மேற்கொண்டார். 2003 இல் வெளியான இந்த படத்தின் பாடல் பதிவில், வைரமுத்து எழுதிய ஏழு பாடல் வரிகள் இடம்பெற்றன.
| 1 | "கடவுளே கடவுளே" | ஹரிஹரன் | 6:27 | பிரபு சீனிவாஸ் | விக்னேஷ் |
| --- | --- | --- | --- | --- | --- |
| 2 | "லாபமா நஷ்டமா" | அனுராதா ஸ்ரீராம் | 5:15 | பிரபு சீனிவாஸ் | விஜயலட்சுமி |
| 3 | "ஓ மை லவ்வர்" | ஹரிஷ் ராகவேந்திரா, ஹரிணி | 6:02 | ராஜூ சுந்தரம் | விக்னேஷ், உமா |
| 4 | "பிரிவெல்லாம்" <small>(தனி)</small> | ஹரிஷ் ராகவேந்திரா | 5:37 | ஸ்ரீதர் | ஸ்ரீதர், விக்னேஷ், உமா |
| 5 | "பிரிவெல்லாம்" <small>(இருவர்)</small> | ஹரிஷ் ராகவேந்திரா, சின்மயி | 5:37 | ஸ்ரீதர் | ஸ்ரீதர், விக்னேஷ், உமா |
| 6 | "வானம் குணிந்து" | உதித் நாராயண், ஸ்ரீமதுமிதா | 5:32 | ஸ்ரீதர் | விக்னேஷ், உமா |
| 7 | "ப்ரீ பெய்டா" | டிம்மி | 5:56 | } |  |
# சூரி (2003 திரைப்படம்)

## வரவேற்பு

### விமர்சனங்கள்

இந்த படம் கலவையான விமர்சனங்களைப் பெற்றது. *இந்து.காமின்* மாலதி ரங்கராஜன் நேர்மறையான விமர்சனத்தை அளித்தார். "விஜய் மில்டனின் சிறந்த ஒளிப்பதிவு, காட்சிக் கோணங்களின் தனித்துவமான தேர்வு சிறப்பாக குறிப்பிடத்தக்கது" மேலும் "சாய் பிக்காசோவின் கலை, மலைக் கோட்டைக் கோயில், திருவரங்கம், திருச்சியைச் சுற்றியுள்ள சாலைகள் ஆகியவை கதைக்கு கணிசமான அழகை அளிக்கின்றன" என்று அவர் எழுதினார். . மேலும் அவர் நடிகர்களின் நடிப்பைப் பாராட்டினார். மற்றொரு விமர்சகர் நடிகர்களைப் பாராட்டினார் : "நடிகர் விக்னேஷ் இந்த படத்தின் மூலம் மீண்டு வந்துள்ளார். அவர் நன்கு நடித்துள்ளார். பார்த்திபனின் நடிப்பு பாராட்டத்தக்கதாக உள்ளது. உமா புத்துணர்ச்சியும், அழகும் கொண்டவராக இருக்கிறார். தனது பாத்திரத்தைப் புரிந்து நடித்துள்ளார் ". படம் சராசரியானது என்று அவர் கூறினார். பாலாஜி பாலசுப்பிரமணியம் படத்துக்கு 5 க்கு 1.5 மதிப்பெண்ணை வழங்கினார்.
# சூரி (2003 திரைப்படம்)

## வரவேற்பு

### வணிகம்

*சூரிக்கு* கலவையான விமர்சனங்கள் *கிடைத்தாலும்*, அது திரையரங்குகளில் வந்த சுவடு தெரியாமல் சென்றது.
# 4-காபியோயைல்-1,5-குயினைடு

வறுத்த காப்பி கொட்டைகளில் **4-காஃபோயில்-1,5-குயினைடு** (4-Caffeoyl-1,5-quinide) ( **4-காஃபியோல்கினிக்-1,5-லாக்டோன்** அல்லது **4-சி.க்யூ.எல்** ) காணப்படுகிறது. இது வறுத்தல் செயல்பாட்டின் போது 4- *O* - காபியோல்குவினிக் அமிலத்தின் லாக்டோனாக்கம் மூலம் உருவாகிறது .  
:  
இது எலிகளில் ஓபியாய்டு எதிரி பண்புகளைக் கொண்டிருப்பதாகக் கூறப்படுகிறது.
# நிருபேந்திர மிஸ்ரா

**நிருபேந்திர மிஸ்ரா** ( Nripendra Misra பிறப்பு மார்ச் 8, 1945) ஓய்வு பெற்றது 19672014 முதல் 2019 வரை இந்தியப் பிரதமர் நரேந்திர மோதியின் முதன்மைச் செயலாளராக பணியாற்றிய உத்தரபிரதேச இந்திய ஆட்சிப் பணி அதிகாரி ஆவார். இவர் இந்திய தொலைத்தொடர்பு ஒழுங்குமுறை ஆணையத்தின் தலைவராகவும், இந்திய தொலைத் தொடர்பு செயலாளராகவும், இந்திய உர துறையின் செயலாளராகவும் பணியாற்றியுள்ளார். 2021 ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான பத்ம பூசண் இவருக்கு வழங்கப்பட்டது.
# நிருபேந்திர மிஸ்ரா

## கல்வி

இவர் ஆர்வர்டு பல்கலைக்கழகத்தில் *ஜான் எஃப். கென்னடி ஸ்கூல் ஆப்* *கவர்மென்டில்* பொது நிர்வாகத்தில் ம்துகலைப் பட்டம் பெற்றார். அலகாபாத் பல்கலைக்கழகத்தில் வேதியியல் மற்றும் அரசியல் அறிவியல் மற்றும் பொது நிர்வாகத்தில் முதுகலைப் பட்டம் பெற்றார்.
# நிருபேந்திர மிஸ்ரா

## தொழில் வாழ்க்கை

### ஆட்சிப்பணி அதிகாரியாக

மிஸ்ரா இந்திய அரசு மற்றும் உத்தரப் பிரதேச அரசுகளில் ஆட்சிப்பணி அதிகாரியாகப் பணியாற்றினார். முதன்மைச் செயலர் ( உள்துறை -II), உத்தரப் பிரதேசத்தின் முதலமைச்சரின் முதன்மைச் செயலர், உத்திரப் பிரதேச வருவாய் பிரிவின் முதன்மைச் செயலர் நொய்டா பெருநகரின் மற்றும் உத்தரபிரதேச அரசாங்கத்தில் நிதித் துறையில் சிறப்பு செயலாளராகவும் தொலைத்தொடர்பு ஆணையத்தின் தலைவர், வர்த்தக அமைச்சகத்தில் உலக வர்த்தக அமைப்பு விவகாரங்களை கவனிக்கும் கூடுதல் செயலாளர் மற்றும் நிதி அமைச்சகத்தின் இணை செயலாளராகவும் இவர் பணியாற்றியுள்ளார்.
நரேந்திராவுடன் நிருபேந்திர மிஸ்ரா, மே 26, 2015 அன்று புதுதில்லியில்]]
# சிக்கன் 65

## தோற்றம்

சிக்கன் 65 புஹாரி உணவக குழுமமான ஏ.எம். புஹாரியின் கண்டுபிடிப்பு என்று நன்கு அறியப்பட்டபோதிலும், இந்த பெயரின் புகழ் மற்றும் தோற்றம் குறித்து பல கட்டுக்கதைகள் உருவாகியுள்ளது. 1965 ஆம் ஆண்டில் இந்திய வீரர்களுக்கு ஒரு எளிய உணவு தீர்வாக இந்த உணவு வெளிப்பட்டதாக ஒரு கருத்து கூறுகிறது. மற்றொரு கருத்தின்படி இது 65 மிளகாய் மிளகுத்தூள் கொண்ட ஒரு உணவு என்பதாகும். மேலும் 65 நாள் வயதான கோழி இறைச்சி பயன்படுத்தி இந்த உணவு தயாரிக்கப்பட வேண்டும் என்ற நிபந்தனையுடன் இது தொடர்புப்படுத்தப்படுவதாகவும் கூறப்படுகிறது. இன்னும் சிலர் கோழியின் 65 துண்டுகளால் தயாரிக்கப்படுகிறது என்கின்றனர்.
# தீயவன்

**தீயவன்** (*Theeyavan*) என்பது 2008 ஆம் ஆண்டய தமிழ் காதல் பரபரப்புத் திரைப்படம் ஆகும். பி. கதிர் தயாரித்து எழுதி இயக்கிய இப்படத்தில் புதுமுகம் ஸ்ரீராஞ்சன், புதுமுகம் உதய் மற்றும் மிதுனா ஆகியோர் முக்கிய வேடங்களில் நடித்துள்ளனர். புதுமுகம் சரிதா, ராதாரவி, குயிலி, எம். எசு. பாசுகர், ஆர்த்தி, வெண்ணிற ஆடை மூர்த்தி, பாண்டு, நிழல்கள் ரவி, கணேஷ்கர் ஆகியோர் துணை வேடங்களில் நடித்துள்ளனர். இப்படத்திற்கு எல். வைத்தியநாதனின் மகன் எல். வி. கணேசன் இசை அமைத்துள்ளார். இது 2008 அக்டோபர் 31 அன்று வெளியானது.
# தீயவன்

## நடிகர்கள்

- ஸ்ரீரஞ்சன் திலீப்பாக
- உதய் கணேசாக
- மிதுனா வணிதாவாக
- சரிதா சீதாவாக
- ராதாரவி திலீப்பின் தந்தை நாயராக
- குயிலி திலீப்பின் தாயாக
- எம். எசு. பாசுகர் வேலுவாக
- ஆர்த்தி
- வெண்ணிற ஆடை மூர்த்தி கல்லூரி பேராசிரியராக
- பாண்டு திரைப்பட தயாரிப்பாளராக
- நிழல்கள் ரவி ரவியாக
- கணேஷ்கர் அறிவாக
- மயில்சாமி (நடிகர்) மயில்சாமியாக
- வையாபுரி (நடிகர்) தண்டபாணியாக
- அஜய் ரத்னம் காவல் ஆய்வாளராக
- வாசு விக்ரம் பாஸ்கராக
- பொன்னம்பலம் மாணிக்கமாக
- வாகினி அனிதாவாக
- ஜெய்சங்கர்
- ரித்திகா
- சாத்தபன் நந்தகுமார் கணேசின் நண்பராக
- வாசு (நகைச்சுவை நடிகர்)
- கோவை செந்தில் அரவிந்தின் தந்தையாக
- அச்சமில்லை கோபி காவல் ஆய்வாளராக
- பூவிலங்கு மோகன்
- கிரேன் மனோகர் பஞ்சுமிட்டார் விற்பவராக
- எல். ஐ. சி. நரசிம்மன் மருத்துவராக
- பாவா லட்சுமணன்
- உசா எலிசபத் வணிதாவின் தாயாக
- ரிஷா சிறப்புத் தோற்றத்தில்
# தீயவன்

## தயாரிப்பு

பல விளம்பரப் படங்களை இயக்கியவரான பி. கதிர், ஈஸ்வர் கிரியேஷன்ஸின் பதாகையில் காதல் மர்மத் திரைப்படமான *தீயவன்* மூலம் இயக்குநராக அறிமுகமானார். புதுமுகங்களாக தயாரிப்பாளரின் மகன் ஸ்ரீராஞ்சன் மற்றும் உதய் ஆகியோர் முக்கிய வேடங்களில் நடிக்க ஒப்பந்தமானார்கள். *மா மதுரை* (2007) படத்தில் அறிமுகமான மிதுனா கதாநாயகியாக நடிக்க தேர்வு செய்யப்பட்டார். மூத்த இசைக்கலைஞர் எல். வைத்தியநாதனின் மகன் எல். வி. கணேசன் இப்படத்திற்காக இசை அமைத்தார். எல். வி கணேசனின் குழந்தை பருவ நண்பராக இருந்த நடிகர் சிலம்பரசன் ஒரு பாடலைப் பாடுவதாக வதந்தி பரவியது. இப்படத்தின் படப்பிடிப்பு ஐதராபாத், ஊட்டி, மும்பை, சென்னை ஆகிய நகரங்களில் படமாக்கப்பட்டது. சென்னையில் ஒரு பாடலின் படப்பிடிப்பின் போது, நடிகை மிதுனா காலில் காயம் அடைந்தார்.
# தீயவன்

## இசை

படத்திற்கான பின்னணி இசை மற்றும் பாடல் இசை ஆகியவற்றை திரைப்பட இசையமைப்பாளர் எல். வி. கணேசன் மேற்கொண்டார். 2008 இல் வெளியிடப்பட்ட பாடல் பதிவில் ஐந்து பாடல்கள் இருந்தன.
# பாவனா பாலகிருஷ்ணன்

**பாவனா பாலகிருஷ்ணன்** (Bhavana Balakrishnan) **வீ.ஜே. பாவனா** (பிறப்பு 22 மே 1982) என்பவர் இந்தியத் தொலைக்காட்சி நிகழ்ச்சித் தொகுப்பாளரும், துடுப்பாட்ட வர்ணனையாளரும், பின்னணிப் பாடகரும், நடனக் கலைஞரும் ஆவார். மாயந்தி இலாங்கருக்குப் பிறகு இந்தியாவில் மிகவும் பிரபலமான விளையாட்டுப் பத்திரிகையாளர்களில் ஒருவர் ஆவார். அவர் தற்போது ஸ்போர்ட்ஸின் ஒளிபரப்பாளராகப் பணிபுரிகிறார். இந்த அலைவரிசைக்காக பல நிகழ்ச்சிகளை வழங்கியுள்ளார். 2019 துடுப்பாட்ட உலகக்கிண்ணத்தின் போது கருத்து தெரிவித்த பெண்களில் பாவனா பாலகிருஷ்ணனும் ஒருவர்.